Neural Network Classifier - CodeProject 11,479,170 members (64,899 online)
Cheers Last Visit: 31-Dec-99 19:00 Last Update: 22-May-15 15:27Refresh1 Net vier SA intreevlakmotors slaag AA-veiligheidstoetse | Maroela Media
Net vier SA intreevlakmotors slaag AA-veiligheidstoetse
Die Kia Picanto 1.2 LS het ook die toets gedruip (Foto: autodealer.co.za)
Die AA (Automobiel-Assosiasie) het die afgelope week gesê slegs vier uit 23 intreevlakmotors in Suid-Afrika, almal van bekende vervaardigers, het daarin geslaag om veiligheidstoetse vir dié organisasie se Jaarlikse Intreevlakvoertuig Veiligheidsverslag te slaag.
Die 23 motors, almal onder R150 000, is onder meer ingedeel in vlakke van aanvaarbare, gemiddelde en swak veiligheid.
Verskeie veiligheidsaspekte is tydens dié studie gebruik om die algehele veiligheid van ŉ motor te bepaal.
Daar is onder meer gekyk na die sogenaamde aktiewe veiligheidsaspekte, wat verwys na toestelle wat help om die voertuig in beheer te hou of ŉ ongeluk te voorkom deur middel van outomatiese stelsels. Dié elemente is gewoonlik om “menslike foute” te kanselleer. Aktiewe veiligheidsaspekte verwys onder meer na sluitwerende remstelsels en elektroniese stabiliteitsbeheer.
Die Chery QQ 1.1 TXE is een van die motors wat die toets gedruip het (Foto: cars.co.za)
Passiewe veiligheidsaspekte, wat verwys na elemente binne die voertuig wat die insittendes ten tye van ŉ ongeluk beskerm, soos lugsakke, is ook in ag geneem.
Die motors se internasionale Global New Car Assessment Program- (NCAP-) punt is ook gebruik as deel van die assessering.
Die doel van die NCAP is om veiligheid in motors te bevorder deur onafhanklike navorsing en toetse wat die veiligheidseienskappe van motors vergeleke met ander evalueer en die resultate aan die publiek bekend maak.
Motors wat die veiligheidstoets heeltemal gedruip het:
Chery QQ 1.1 TXE
Die Honda Brio Hatch 1.2 Trend het gemiddeld in die toets gevaar (Foto: autodealer.co.za)
Chery QQ 0.8 TX
Tata Indica LE AC
Tata Indica LGI Sport
Tata Vista Ini Bounce
Motors wat gemiddeld in die veiligheidstoets gevaar het:
Chevrolet Spark 1.2 Campus
Suzuki Swfit Hatch 1.2 GA
Mitsubishi Mirage 1.2 GL
Honda Brio Hatch 1.2 Trend
Chevrolet Spark 1.2L
Die Renault Sandero 66kW Turbo Expression is een van slegs vier motors wat die toets geslaag het (Foto: iol.co.za)
Chery J2 1.5TX
Motors wat die veiligheidstoets geslaag het:
Citroen C1 Vti 51kW Feel
FAW V2 1.3 DLX
FAK V2 1.3 #Like
Om meer oor die assessering of die studie te lees, besoek die AA se webwerf.
SA Motor van die Jaar: Hier is die finaliste vir 2017
4×4-aktiwiteite te kus en te keur by kykNET Buite-ekspo
ToffieProffie · 2 jaar gelede
Dit is maar die probleem met klein motors: hulle is die ander karre se frommelsones. Is die Volkswagen UP getoets? Die Up het het sleg gedoen in Indiese veiligheidstoetse ‘n ruk terug.
ToffieProffie – ek dink een van die groot vereistes vir die spesifieke toets was dat die motors minder as R150k moes kos. Soos wat ek in die bevindinge van die verslag gelees het. En ek dink die UP is dalk effe duurder as die vereiste R150k of minder?
Ek is teleurgesteld in Kia – hulle het so goed vordering gemaak op baie gebiede – ek wens veiligheid was ook een daarvan.
Jy’s reg Skarrelkind. Ek sien die VW UP begin nou by R156,000 vir die goedkoopste nuwe model. Miskien het VW gou hulle pryse opgesit om te keer dat die UP getoets word! hehehe.
Ja, dis jammer oor Kia. Ek hou ook baie van hulle en hulle het so vooruit gegaan.
Volgens http://www.eurocap.com het die UP ‘n 5 ster gradering. Dit is al in 2011 getoets. Hier:
Volgens die Europese NCAP webwerf het die up ‘n vyfster gradering. Dit is in 2011 getoets en hierdie jaar weer bevestig. http://www.euroncap.com/en/results/vw/up!/11001
Ek is baie verbaas oor die FAW V2. Ek hou nogal baie van die kar en veral sy prys en toerusting vlak, as bekommerd oor veiligheid, siende dat dit van Chineese afkoms is.
Ek dink die Chineese begin nou op die regte pad kom. Een van die mooi dae is daar sterk kompetiesie van hulle kant af, lyk dit vir my, veral teen die Japenese en die Europeese karre.